PMIndiaData/PMIndiaSum huggingface dataset:
ఆగ‌స్టు 5వ తేదీన‌ ఉత్త‌ర‌ప్ర‌దేశ్ లో ప్ర‌ధాన‌మంత్రి గ‌రీబ్ క‌ల్యాణ్ అన్న యోజ‌న ల‌బ్ధిదారుల‌తో మాట్లాడ‌నున్న‌ ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ గురువారంనాడు (ఆగ‌స్టు 5వ తేదీన) మ‌ధ్యాహ్నం ఒంటి గంట‌కు ఉత్త‌ర‌ప్ర‌దేశ్ లో ప్ర‌ధాన‌మంత్రి గ‌రీబ్ క‌ల్యాణ్ అన్నయోజ‌న ల‌బ్ధిదారుల‌తో వీడియో కాన్ఫ‌రెన్సింగ్ ద్వారా మాట్లాడ‌తారు. ఉత్త‌ర‌ప్ర‌దేశ్ గురువారంనాడు ప్ర‌ధాన‌మంత్రి గ‌రీబ్ క‌ల్యాణ్ యోజ‌న దినోత్స‌వం నిర్వ‌హిస్తుంది. ఏ ఒక్క‌రూ ఈ ప‌థ‌కం ప్ర‌యోజ‌నాలు పొంద‌కుండా నివారించ‌డం కోసం రాష్ట్రవ్యాప్తంగా భారీ స్థాయిలో ఒక‌ చైత‌న్య కార్య‌క్ర‌మం నిర్వ‌హిస్తారు. ప్ర‌ధాన‌మంత్రి గ‌రీబ్ క‌ల్యాణ్ అన్నయోజ‌న కింద 15 కోట్ల మంది ల‌బ్ధిదారుల‌కు ఉచితంగా రేష‌న్ అందిస్తున్నారు. రాష్ట్రంలో 80 వేల‌కు పైగా చౌక‌ధ‌ర‌ల దుకాణాలు ఈ స్కీమ్ ల‌బ్ధిదారుల‌కు ఆహార‌ధాన్యాలు పంపిణీ చేస్తున్నాయి. ఉత్త‌ర‌ప్ర‌దేశ్ ముఖ్య‌మంత్రి శ్రీ యోగి ఆదిత్య‌నాథ్ ఈ కార్య‌క్ర‌మంలో పాల్గొంటారు.
యుకె కి చెందిన రాయల్ గోల్డ్ మెడల్ 2022 ను ప్రసిద్ధ భవన శిల్పి శ్రీ బాలకృష్ణదోశీ కి ఇస్తున్న సందర్భం లో ఆయన కు అభినందనలు తెలియజేసిన ప్రధాన మంత్రి

ప్రసిద్ధ భవన శిల్పి శ్రీ బాలకృష్ణ దోశీ కి రాయల్ గోల్డ్ మెడల్ 2022 ను ఇస్తున్న సందర్భం లో ఆయన తో ప్రధాన మంత్రి శ్రీ నరేంద్ర మోదీ మాట్లాడి, అభినందనలు తెలియజేశారు. ప్రధాన మంత్రి ఒక ట్వీట్ లో – ‘‘ప్రసిద్ధ భవన శిల్పి శ్రీ బాలకృష్ణ దోశీ గారి తో మాట్లాడాను; రాయల్ గోల్డ్ మెడల్ 2022 ను ఆయన కు ఇవ్వనున్నారని తెలిసి అభినందనలు తెలియజేశాను. భవన నిర్మాణ జగతి కి ఆయన అందించిన తోడ్పాటు లు ఎంతో ప్రతిష్ఠితమైనటువంటివి. ఆయన కృతులను వాటి రచనాత్మకత కు, వాటి అద్వితీయత కు మరియు వాటి వైవిధ్యభరితమైన స్వరూపానికి గాను ప్రపంచవ్యాప్తం గా ప్రశంసించడం జరుగుతోంది.’’ అని పేర్కొన్నారు.
మ‌య‌న్మార్ లోని య‌మెథిన్ లో మ‌హిళా పోలీసుల శిక్ష‌ణ కేంద్రం స్థాయి పెంపున‌కు ఉద్దేశించిన ఎమ్ఒయుకు ఆమోదం తెలిపిన మంత్రివ‌ర్గం

మ‌య‌న్మార్ లోని య‌మెథిన్ లో మ‌హిళా పోలీసుల శిక్ష‌ణ కేంద్రం యొక్క స్థాయిని పెంచ‌డం కోసం భార‌త‌దేశానికి, మ‌య‌న్మార్ కు మ‌ధ్య కుదిరినటువంటి ఒక అవ‌గాహ‌న పూర్వ‌క ఒప్పంద ప‌త్రానికి (ఎమ్ఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం త‌న ఎక్స్‌- ఫ్యాక్టో ఆమోదాన్ని తెలిపింది. ఈ ఎమ్ఒయు పై 2017 సెప్టెంబ‌ర్ 6వ తేదీన సంత‌కాల‌య్యాయి. భార‌త ప్ర‌భుత్వం నుండి మ‌య‌న్మార్ ప్ర‌భుత్వం సాంకేతికపరమైన మ‌రియు ఆర్థికపరమైన స‌హాయాన్ని అందుకొని, తన పోలీసు బ‌ల‌గాల యొక్క సామ‌ర్ధ్యాల‌ను వ‌ర్ధిల్ల జేసుకోవడం కోసం య‌మెథిన్ మ‌హిళా పోలీసుల శిక్ష‌ణ కేంద్రం స్థాయిని మరింత పెంపొందింపచేసుకొనే ప్రక్రియకు- ఈ ఎమ్ఒయులో- స్థానం కల్పించడమైంది.
ఈద్- ఉల్- అజ్ హా నాడు ప్రజల కు శుభాకాంక్షల ను వ్యక్తం చేసిన ప్రధాన మంత్రి

ఈద్- ఉల్- అజ్ హా సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో ‘‘ ఈద్ ముబారక్. ఈద్- ఉల్- అజ్ హా సందర్భం లో శుభాకాంక్ష లు. సమాజం మెరుగుపడేందుకు గాను సామూహిక సహానుభూతి ని, సద్భావాన్ని మరియు అన్ని వర్గాల ను కలుపుకొనిపోయే భావన ను ఈ దినం పెంపొందింపచేయు గాక ’’ అని పేర్కొన్నారు.
వారాణ‌సీ ని సంద‌ర్శించనున్న ప్ర‌ధాన మంత్రి; అనేక అభివృద్ధి ప‌థ‌కాల‌ను ప్రారంభిస్తారు

ప్ర‌ధాన మంత్రి శ్రీ న‌రేంద్ర మోదీ సెప్టెంబ‌ర్ 22వ మ‌రియు 23వ తేదీల‌లో త‌న పార్ల‌మెంట‌రీ నియోజ‌క‌వ‌ర్గ‌ం వారాణ‌సీ ని సంద‌ర్శించ‌నున్నారు. ఈ సంద‌ర్భంగా ప్ర‌ధాన మంత్రి పాలుపంచుకొనే కార్య‌క్ర‌మాల‌లో మౌలిక స‌దుపాయాలు, రైల్వేలు, జౌళి, అంద‌రికీ ఆర్థిక సేవ‌లు, ప‌ర్యావ‌ర‌ణం- పారిశుధ్యం, ప‌శు సంవ‌ర్ధ‌కం, సంస్కృతి మ‌రియు ఆధ్యాత్మిక సంబంధ‌మైన‌టువంటి విభిన్న కార్యక్రమాలు చోటు చేసుకోనున్నాయి. బ‌డా లాల్‌పుర్ లో హ‌స్త‌ క‌ళ‌ల వ‌ర్త‌క స‌మ‌న్వ‌య కేంద్రం ‘దీన్ ద‌యాళ్ హ‌స్త‌క‌ళ సన్‌కుల్’ ను దేశ ప్ర‌జ‌ల‌కు ప్ర‌ధాన మంత్రి అంకితం చేయ‌నున్నారు. అక్క‌డ ఏర్పాటైన స‌దుపాయాల‌ను ఆయ‌న కొద్దిసేపు ప‌రిశీలిస్తారు. ఒక వీడియో లింక్ ద్వారా ‘మ‌హామ‌నా ఎక్స్‌ప్రెస్’ రైలు ప్రారంభ సూచ‌కంగా జెండాను ఊపుతారు. ఈ రైలు వారాణ‌సీ ని గుజ‌రాత్ లోని సూర‌త్ మ‌రియు వ‌డోద‌రా ల‌తో క‌లుపుతుంది. అదే స‌భా స్థలిలో న‌గ‌రంలోని వేరు వేరు అభివృద్ధి ప‌నుల‌కు పునాది రాయి వేసే లేదా ఆయా ప‌థ‌కాల‌ను ప్ర‌జ‌ల‌కు అంకితమిచ్చేందుకు ఉద్దేశించిన కొన్ని శిలాఫ‌ల‌కాల‌ను కూడా ప్ర‌ధాన మంత్రి ఆవిష్క‌రిస్తారు. ఉత్క‌ర్ష్ బ్యాంకు యొక్క బ్యాంకింగ్ సేవ‌ల‌ను ప్ర‌ధాన మంత్రి ప్రారంభిస్తారు. ఆ బ్యాంకు ప్రధాన కేంద్ర నిర్మాణానికి సంబంధించిన శంకుస్థాప‌న సూచకంగా ఒక ఫ‌ల‌కాన్ని కూడా ఆయన ఆవిష్క‌రిస్తారు. ఉత్క‌ర్ష్ బ్యాంకు ప్ర‌ధానంగా సూక్ష్మ ఆర్థిక సేవ‌లను అందిస్తోంది. ప్ర‌ధాన మంత్రి మరొక వీడియో లింక్ ద్వారా జ‌ల్ అంబులెన్స్ సేవ‌ను, జ‌ల్ శ‌వ వాహ‌న సేవ‌ను వారాణ‌సీ ప్ర‌జ‌ల‌కు అంకితం చేస్తారు. సెప్టెంబ‌ర్ 22వ తేదీ సాయంత్రం పూట ప్ర‌ధాన మంత్రి వారాణ‌సీ లోని చ‌రిత్రాత్మ‌క తుల‌సీ మాన‌స్ దేవాల‌యాన్ని సంద‌ర్శిస్తారు. ‘రామాయ‌ణం’ పై ఒక త‌పాలా బిళ్ళ‌ను ఆయ‌న విడుద‌ల చేస్తారు. న‌గ‌రంలో దుర్గా మాత దేవాల‌యాన్ని ఆయన ఆ త‌రువాత సంద‌ర్శిస్తారు. సెప్టెంబ‌ర్ 23వ తేదీ నాడు ప్ర‌ధాన మంత్రి శ‌హ‌న్‌శాహ్‌పుర్ గ్రామంలో పారిశుధ్య సంబంధిత కార్య‌క్ర‌మంలో కాసేపు పాలుపంచుకొంటారు. తదనంతరం ప‌శుధ‌న్ ఆరోగ్య మేళాను ఆయన సంద‌ర్శిస్తారు. ‘ప్ర‌ధాన మంత్రి ఆవాస్ యోజ‌న’ (గ్రామీణ మ‌రియు ప‌ట్ట‌ణ‌) ల‌బ్దిదారుల‌కు స‌ర్టిఫికెట్ల‌ను ప్ర‌ధాన మంత్రి ప్ర‌దానం చేస్తారు; స‌భికుల‌ను ఉద్దేశించి ఆయన ప్ర‌సంగిస్తారు.
ఉత్తర్ప్రదేశ్  లోని బరేలీ లో రోడ్డు దుర్ఘటన కారణంగా ప్రాణనష్టం వాటిల్లడం పట్ల సంతాపం తెలిపిన ప్రధాన మంత్రి

ఉత్తర్ ప్రదేశ్ లోని బరేలీ లో జరిగిన ఒక రోడ్డు దుర్ఘటన లో ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి కార్యాలయం ఒక ట్వీట్ లో – ఉత్తర్ ప్రదేశ్ లోని బరేలీ లో జరిగిన రహదారి దుర్ఘటన తో అత్యంత దుఃఖం కలిగింది. ఈ ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు ఇదే నా ప్రగాఢ సంతాపం. ఈ శోక ఘడియ లో బాధితుల కు ఓర్చుకొనే శక్తి ని ఆ ఈశ్వరుడు అనుగ్రహించు గాక: ప్రధాన మంత్రి’’ అని పేర్కొంది.
గోవా లోని ఆరోగ్య  సంరక్షణ కార్యకర్తల తోను, కోవిడ్ టీకాకరణ కార్యక్రమం లబ్ధిదారుల తోను సెప్టెంబర్ 18న  సమావేశం కానున్న ప్రధాన మంత్రి

కోవిడ్ టీకా మందు ఒకటో డోసు ను గోవా లో వయోజనులు అందరికీ ఇప్పించడం పూర్తి అయిన సందర్భం లో, కోవిడ్ టీకా లబ్ధిదారుల తోను, ఆరోగ్య సంరక్షణ కార్యకర్తల తోను ప్రధాన మంత్రి శ్రీ నరేంద్ర మోదీ 2021 సెప్టెంబర్ 18న ఉదయం 10:30 గంటల కు వీడియో కాన్ఫరెన్స్ మాధ్యమం ద్వారా సమావేశం కానున్నారు. ప్రజల కు టీకా మందు ను ఇప్పించే కార్యక్రమం సఫలం అయ్యేటట్లు గా ఆ రాష్ట్ర ప్రభుత్వం చేపట్టిన ప్రయాసల లో.. సాముదాయక జన సమీకరణ, అట్టడుగు స్థాయి ప్రాంతాల కు కూడా చేరుకోవడానికి అనువు గా అదే పని గా టీకా ఉత్సవ్ ల ను నిర్వహించడం, పని ప్రదేశాలు, వృద్ధాశ్రమాలు, దివ్యాంగజనులు వంటి ప్రాధాన్య సమూహాల కు టీకాకరణ, సందేహాల ను, భయాందోళనల ను నివృత్తి చేయడం కోసం తీసుకొన్న చొరవ లు వంటివి భాగం గా ఉన్నాయి. టీకాల ను త్వరిత గతి న ఇప్పించే క్రమం లో ఆ రాష్ట్రం తౌక్తే తుఫాను వంటి సవాళ్ళ ను కూడా అధిగమించింది. ఈ సందర్భం లో గోవా ముఖ్యమంత్రి కూడా పాలుపంచుకోనున్నారు.
కెన‌డా లిబ‌ర‌ల్ పార్టీ నేత జ‌స్టిన్ ట్రుడ్యుకు ప్ర‌ధాని లేఖ‌

కెన‌డా సాధార‌ణ ఎన్నిక‌ల్లో విజ‌యం సాధించిన లిబ‌ర‌ల్ పార్టీ నేత జ‌స్టిన్ ట్రుడ్యును భార‌త ప్ర‌ధాన‌మంత్రి శ్రీ‌ న‌రేంద్ర మోదీ అభినందించారు. ఈ మేర‌కు ఆయ‌నకు శ్రీ‌ మోదీ లేఖ రాశారు. ప్ర‌ధాని లేఖ సారాంశం ఇదీ- సాధార‌ణ ఎన్నిక‌ల్లో కెన‌డా లిబ‌ర‌ల్ పార్టీని విజ‌యం దిశ‌గా న‌డిపించిన మీకు భార‌త ప్రభుత్వం, దేశ ప్ర‌జ‌ల త‌ర‌ఫున అభినంద‌న‌లు తెలియ‌జేస్తున్నందుకు ఎంతో సంతోషంగా ఉంది. దార్శ‌నిక‌త‌, యువ‌త మీ నాయ‌క‌త్వ బ‌లం. ఇది దేశ‌విదేశాల్లో కెన‌డాకు విజ‌యాల్ని అందిస్తుంద‌న‌టంలో ఎలాంటి సందేహం లేదు. అంతేగాకుండా అంత‌ర్జాతీయంగా ఎదుర‌వుతున్న ఎన్నో స‌వాళ్ళ నేప‌థ్యంలో చూసినా మీ సార‌థ్యం ప్ర‌పంచానికి కూడా ఎంతో కీల‌క‌మైది. గ‌త ఏప్రిల్‌లో కెన‌డా ప‌ర్య‌ట‌న సంద‌ర్భంగా మ‌నిద్ధ‌రి భేటీ ఈ సంద‌ర్భంగా నాకు గుర్తుకొస్తోంది. ప్ర‌జాస్వామ్యం, బాహుళ్యం, చ‌ట్టాలు, ప్ర‌జ‌సంబంధాలు పునాదులుగా విస్త‌రించిన మ‌న రెండు దేశాల బ‌హుముఖ సంబంధాల‌ను మ‌రింత బ‌లోపేతం చేయాల‌న్న మీ ఆలోచ‌న న‌న్నెంతో ఆక‌ట్టుంది. భార‌త్‌, కెన‌డాల మ‌ధ్య సంబంధాలు ఈ మ‌ధ్య‌కాలంలో చెప్పుకోద‌గ్గ స్థాయిలో అభివృద్ధి చెందాయి. నా ప‌ర్య‌ట‌న‌తో అవి వ్యూహాత్మ‌క బంధం స్థాయికి ఎదిగాయి. భార‌త సాంఘిక‌, ఆర్థిక రూపాంత‌రీక‌ర‌ణ‌లో కెన‌డా అనేది ఓ కీల‌క‌మైన‌, న‌మ్మ‌క‌మైన భాగ‌స్వామిగా ఎదిగింది. మ‌న రెండు దేశాల భాగ‌స్వామ్యం ప‌లు రంగాల్లో ద్వైపాక్షిక ప్ర‌యోజ‌నాల‌కే కాకుండా, ప్ర‌పంచంలో శాంతికి, శ్రేయో ప్ర‌పంచాభివృద్ధికి కూడా దోహ‌దం చేస్తుంది. రాబోయే సంవ‌త్స‌రాల్లో మ‌న రెండు దేశాల భాగ‌స్వామ్యం మ‌రింత బ‌ల‌ప‌డేలా, విస్త‌రించేలా ఇరువురం క‌ల‌సి ప‌నిచేయాల‌ని ఆశిస్తున్నాన‌ను. మీరు స‌కుటుంబ స‌మేతంగా భార‌త్‌కు అధికారిక ప‌ర్య‌ట‌న‌కు రావాల‌ని ఈ సంద‌ర్భంగా ఆహ్వానిస్తున్నాను. న్యూఢిల్లీలో మీకు స్వాగ‌తం ప‌ల‌క‌టానికి ఎదురుచూస్తుంటాను.
భారతీయ కాలమిస్ట్, హాస్య రచయిత మరియు సుప్రసిద్ధ నాటక రచయిత శ్రీ‌ తారక్ మెహతా కన్నుమూత పట్ల సంతాపం తెలిపిన ప్రధాన మంత్రి

భారతీయ కాలమిస్ట్, హాస్య రచయిత మరియు నాటక రచయిత శ్రీ‌ తారక్ మెహతా కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపం తెలిపారు. “సుప్రసిద్ధ నాటక రచయిత మరియు హాస్య రచయిత శ్రీ తారక్ మెహతా కు ఇదే నా శ్రద్ధాంజలి. ఆయన జీవన పర్యంతం వ్యంగ్యాన్ని, కలాన్ని వీడలేదు. నాకు ఆయనతో భేటీ అయ్యే అదృష్టం పలుమార్లు దక్కింది. ఆయనను పద్మశ్రీ పురస్కారంతో సత్కరించినప్పుడు కూడా కలుసుకొనే అవకాశం లభించింది. శ్రీ తారక్ మెహతా రచనలలో భారతీయ వైవిధ్యంలోని ఏకత్వ ఛాయ కనిపిస్తుంది. టప్పూ సహా అనేక పాత్రలు మనసులో ముద్ర వేసుకున్నాయి” అని ప్రధాన మంత్రి తన సందేశంలో పేర్కొన్నారు.
సర్దార్ శ్రీ వల్లభ్ భాయ్ పటేల్ వర్ధంతి సందర్భంగా ఆయనకు నివాళులు అర్పించిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ సర్దార్ శ్రీ వల్లభ్ భాయ్ పటేల్ వర్ధంతి సందర్భంగా ఆయనకు నివాళులు అర్పించారు. “సర్దార్ శ్రీ వల్లభ్ భాయ్ పటేల్ వర్ధంతి నాడు ఆయనకు ఇవే నా నివాళులు. స్వాతంత్ర్య సమరంలో శ్రీ పటేల్ పోషించినటువంటి భూమికకు గాను, మరియు నిర్ణయాత్మకమైన నాయకత్వాన్ని అందించినందుకు గాను భారతదేశం ఆయనకు కృత‌జ్ఞ‌త‌ కలిగివుంటుంది” అని ప్రధాన మంత్రి అన్నారు.
ప్రసిద్ధ కన్నడ రచయిత డాక్టర్‌ సిద్దలింగయ్య మృతికి ప్రధానమంత్రి సంతాపం

ప్రసిద్ధ కన్నడ రచయిత డాక్టర్‌ సిద్దలింగయ్య కన్నుమూతపై ప్రధానమంత్రి శ్రీ నరేంద్ర మోదీ తీవ్ర సంతాపం వ్యక్తం చేశారు. ఈ మేరకు ట్విట్టర్‌ ద్వారా సందేశమిస్తూ- “విశిష్ట రచనలు, పద్యకవితలతోపాటు సామాజిక న్యాయం దిశగా డాక్టర్‌ సిద్దలింగయ్య చేసిన కృషి చిరకాలం గుర్తుండిపోతాయి. ఆయన మరణం నాకెంతో విచారం కలిగింది. ఈ విషాద సమయంలో ఆయన కుటుంబానికి, అభిమానులకు నా ప్రగాఢ సానుభూతి ప్రకటిస్తున్నాను… ఓం శాంతి” అని ప్రధాని పేర్కొన్నారు.
ఒడిశాలోని బెర్హామ్‌పూర్‌లో కొత్త ‘ఇండియన్ ఇన్‌స్టిట్యూట్‌ ఆఫ్ సైన్స్ ఎడ్యుకేషన్ అండ్ రీసెర్చ్’ ఏర్పాటు, పని ప్రారంభించటం.

ప్రధాన మంత్రి శ్రీ నరేంద్ర మోదీ నాయకత్వంలో సమావేశమైన కేంద్ర కేబినెట్ కింది అంశాలకు ఆమోదం తెలిపింది: 1. ఒడిశాలోని బెర్హమ్‌పూర్‌ సొసైటీ కింద సొసైటీస్ రిజిస్ట్రేషన్ చట్టం 1860 ప్రకారం.. గతంలో నిర్ణయించినట్లుగా.. ఇండియన్ ఇన్‌స్టిట్యూట్‌ ఆఫ్ సైన్స్ ఎడ్యుకేషన్ అండ్ రీసెర్చ్ (ఐఐఎస్‌ఈఆర్) ఏర్పాటునకు ఆమోదం. 2. 2016-17 విద్యాసంవత్సరం నుంచి బెర్హమ్‌పూర్‌లో ఐఐఎస్‌ఈఆర్ ను ఏర్పాటుచేసి తాత్కాలిక క్యాంపస్‌నుంచే పని ప్రారంభించాలి. ఇందుకోసం మొదటి మూడేళ్లకు (2016-19) రూ. 152.69 కోట్ల వ్యయం అవుతుంది. 2016-17 విద్యా సంవత్సరం తరగతులు 2016 ఆగస్టు 1 నుంచి ప్రారంభం అయ్యేందుకు కేబినెట్ ఆమోదం తెలిపింది. 3. ఇందుకోసం ఒడిశా రాష్ట్ర ప్రభుత్వం ఉచితంగా ఇచ్చిన భూమిని అంగీకరించటం. 4. రూ. 80వేల వేతనంతో డైరెక్టర్ ఆఫ్ ద ఇన్‌స్టిట్యూట్ పదవి ఏర్పాటుకు ఆమోదం. 5. నేషనల్ ఇన్‌స్టిట్యూట్ ఆఫ్ టెక్నాలజీ, సైన్స్ ఎడ్యుకేషన్ అండ్ రీసెర్చ్ (రెండో సవరణ) బిల్లు 2016 (అనుబంధం-3) ను పార్లమెంటులో ప్రవేశపెట్టడం. నేషనల్ ఇన్‌స్టిట్యూట్‌ ఆఫ్ టెక్నాలజీ, సైన్స్ ఎడ్యుకేషన్ అండ్ రీసెర్చ్ (ఎన్‌ఐటీఎస్‌ఈఆర్) చట్టం, 2007 (2009లో 27) రెండో షెడ్యూల్‌లో ఐఐఎస్ఈఆర్‌ తిరుపతి, ఐఐఎస్ఈఆర్ బెర్హమ్‌పూర్‌ను చేర్చటం. ఈ మార్పులు చేర్పులతో ముసాయిదాను సిద్ధం చేయాలి. దీని పర్యవసనాలను న్యాయ శాఖ చూసుకుంటుంది. పూర్వరంగం: నేషనల్ ఇన్‌స్టిట్యూట్‌ ఆఫ్ టెక్నాలజీ, సైన్స్ ఎడ్యుకేషన్ అండ్ రీసెర్చ్ (ఎన్‌ఐటీఎస్‌ఈఆర్) చట్టం, 2012 ప్రకారం ఇండియన్ ఇన్‌స్టిట్యూట్‌ ఆఫ్ సైన్స్ ఎడ్యుకేషన్ అండ్ రీసెర్చ్ (ఐఐఎస్‌ఈఆర్)లు జాతీయ ప్రాముఖ్య కేంద్రాలుగా గుర్తించబడ్డాయి. అండర్ గ్రాడ్యుయేట్, పోస్టు గ్యాడ్యుయేట్ స్థాయిల్లో శాస్త్ర రంగంలో పరిశోధనలతోపాటు నాణ్యమైన సైన్స్ విద్యను అందించేందుకు వీటికి రూపకల్పన జరిగింది. గతంలో ఐదు ఐఐఎస్‌ఈఆర్ లు (కోల్‌కత, పుణె, మొహాలీ, భోపాల్, తిరువనంతపురంలలో) మాత్రమే ఉండేవి. ఈప్రభుత్వం అధికారంలోకి వచ్చాక 2015లో తిరుపతిలో ఐఐఎస్‌ఈఆర్‌ను ప్రారంభించింది. వివిధ రాష్ట్రాలు, భౌగోళిక ప్రాంతాల్లో ఐఐఎస్‌ఈఆర్‌ల సంఖ్యను పెంచటం, తద్వారా సైన్స్, పరిశోధన రంగాల్లో నాణ్యమైన విద్యనందించాలనే ఉద్దేశ్యంతో కేంద్ర ఆర్థిక మంత్రి 2015లోని తన బడ్జెట్ ప్రసంగంలో ఒడిశాలో ఐఐఎస్‌ఈఆర్ ఏర్పాటును ప్రకటించారు. దీనికి అనుగుణంగానే, బెర్హమ్‌పూర్‌లోని ప్రభుత్వ ఐటీఐ కాలేజీ భవనంలో తాత్కాలికంగా ఐఐఎస్‌ఈఆర్ క్యాంపస్‌/వర్క్‌షాప్ ఏర్పాటుకు కేంద్ర కేబినెట్ నేడు ఆమోదం తెలిపింది. ఈ ఏడాదికోసం బీఎస్-ఎంఎస్ కోర్సుల్లో 60 మంది చొప్పున విద్యార్థులకు ప్రవేశం కల్పించారు. మూడో సంవంత్సరం కల్లా ఎంఎస్ డిగ్రీ, ఎంఎస్-పీహెచ్‌డీ, పీహెచ్‌డీ, పోస్టు డాక్టోరల్ ఫెలోషిప్స్ విద్యార్థులను కలుపుకుని ఈ సంఖ్య 665కు చేరుతుంది. ఈ తాత్కాలిక ప్రాజెక్టు క్యాంపస్ మొత్తం ఖర్చు రూ.152.79 కోట్లు. తాత్కాలిక క్యాంపస్ నిర్మాణానికి పూర్తి నివేదిక ఇవ్వాల్సిందిగా హెచ్చార్డీ మంత్రిత్వశాఖలోని ఎడ్‌సీఐఎల్ విభాగాన్ని కేంద్ర ప్రభుత్వం ఆదేశించింది. ఆ తర్వాత క్యాంపస్‌ ఏర్పాటు విధానం మొదలవుతుంది.
జి ఎస్‌ టి కౌన్సిల్ మరియు దాని సెక్రటేరియట్ ల ఏర్పాటుకు మంత్రిమండలి ఆమోదం

జి ఎస్ టి కౌన్సిల్ మరియు సెక్రటేరియట్ ఏర్పాటుకు ఆమోద‌ం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. దీనికి సంబంధించిన వివ‌రాలు ఈ కింది విధంగా ఉన్నాయి : (ఎ) రాజ్యాంగంలోని స‌వ‌రించిన అధిక‌ర‌ణం 279 ‘ఎ’ కింద జి ఎస్ టి కౌన్సిల్ ఏర్పాటు; (బి) న్యూ ఢిల్లీలో జి ఎస్ టి కౌన్సిల్ సెక్రటేరియట్ ఏర్పాటు, దీని కార్యాల‌యం న్యూ ఢిల్లీలో ఉంటుంది; (సి) జిఎస్ టి కౌన్సిల్ ఎక్స్- అఫీషియో కార్య‌ద‌ర్శిగా రెవిన్యూ శాఖ కార్య‌ద‌ర్శిని నియమించడం; (డి) జి ఎస్ టి కౌన్సిల్ స‌మావేశాల‌ు అన్నింటికీ సెంట్ర‌ల్ బోర్డ్ ఆఫ్ ఎక్సైజ్ అండ్ క‌స్ట‌మ్స్ (సి బి ఇ సి) చైర్ పర్సన్ ను శాశ్వ‌త ఆహ్వానితుడుగా (ఓటింగ్ హ‌క్కు లేకుండా) నియమించడం; (ఇ) జి ఎస్ టి కౌన్సిల్ కు ఒక అద‌న‌పు కార్య‌ద‌ర్శి పోస్టును (కేంద్ర‌ప్ర‌భుత్వ అద‌న‌పు కార్య‌ద‌ర్శి హోదాలో), నాలుగు క‌మిష‌న‌ర్ పోస్టులను (కేంద్ర‌ప్ర‌భుత్వంలో సంయుక్త కార్య‌ద‌ర్శి హోదాలో) ఏర్పాటు చేయడం జరగాలి. జి ఎస్ టి కౌన్సిల్, సెక్రటేరియట్ నిర్వ‌హ‌ణ‌కు అవ‌స‌రమయ్యే పునరావృత్తం అయ్యే నిధులను, పునరావృత్తం కాని నిధుల‌ను అన్నింటినీ అందించాలని కూడా మంత్రిమండలి నిర్ణ‌యించింది. ఈ వ్య‌యాన్ని పూర్తిగా కేంద్ర‌ ప్ర‌భుత్వ‌మే భ‌రిస్తుంది. కేంద్ర‌, రాష్ర్ట‌ ప్ర‌భుత్వ స‌ర్వీసుల నుండి డిప్యుటేష‌న్ పై నియ‌మించిన అధికారులు జి ఎస్ టి కౌన్సిల్ నిర్వ‌హ‌ణ బాధ్య‌త‌లను చేప‌డుతారు. జి ఎస్ టి అమ‌లు దిశ‌గా ప్ర‌భుత్వం ఇప్ప‌టివ‌ర‌కు నిర్దేశిత కాల‌ప‌రిమితి క‌న్నా ముందుగానే అన్ని చ‌ర్య‌లు తీసుకుంటోంది. జి ఎస్ టి కౌన్సిల్ తొలి స‌మావేశాలను ఈ నెల 22వ, 23వ తేదీలలో న్యూ ఢిల్లీలో నిర్వ‌హించాల‌ని కూడా ఆర్థిక మంత్రి నిర్ణ‌యించారు. పూర్వ రంగం : కేంద్ర‌ ప్ర‌భుత్వం దేశంలో వ‌స్తువులు, సేవ‌ల ప‌న్ను ను అమ‌లుప‌ర‌చ‌డానికి వీలుగా ప్ర‌వేశ‌పెట్టిన రాజ్యాంగ (122వ స‌వ‌ర‌ణ‌) బిల్లు 2016కు సెప్టెంబ‌ర్ 8వ తేదీన రాష్ర్ట‌ప‌తి ఆమోద‌ముద్ర వేశారు. దానిని రాజ్యాంగ (101 స‌వ‌ర‌ణ‌) చ‌ట్టం 2016 గా ప్ర‌భుత్వం నోటిఫై చేసింది. 279 ఎ (1) అధిక‌ర‌ణానికి అనుగుణంగా 279 ‘ఎ’ అధిక‌ర‌ణం అమ‌లులోకి వ‌చ్చిన 60 రోజుల్లోగా రాష్ర్ట‌ప‌తి జి ఎస్ టి కౌన్సిల్ ను ఏర్పాటు చేయవలసి ఉంటుంది. 279 ‘ఎ’ అధిక‌ర‌ణం ఆచ‌ర‌ణీయం చేయ‌డానికి 2016 సెప్టెంబ‌ర్ 10వ తేదీన నోటిఫికేష‌న్ జారీ అయింది. దీని కింద 2016, సెప్టెంబ‌ర్ 12వ తేదీ నుండి 279 ‘ఎ’ అధిక‌ర‌ణం అమ‌లులోకి వ‌చ్చింది. రాజ్యాంగ స‌వ‌ర‌ణ 279 ‘ఎ’ కింద జి ఎస్ టి కౌన్సిల్ కేంద్ర‌, రాష్ర్ట ప్ర‌భుత్వాల ఉమ్మ‌డి వేదిక‌గా ఉంటుంది. ఆ కౌన్సిల్ లో ఈ దిగువ స‌భ్యులు ఉంటారు. ఎ) కేంద్ర ఆర్థిక మంత్రి – చైర్ ప‌ర్స‌న్‌ బి) రెవిన్యూ వ్య‌వ‌హారాలు చూసే ఆర్థిక శాఖ స‌హాయ మంత్రి- స‌భ్యుడు సి) రాష్ర్ట ప్ర‌భుత్వాలలో ఆర్థిక శాఖ‌, ప‌న్నుల శాఖ నిర్వ‌హిస్తున్న‌మంత్రులు లేదా ఆయా రాష్ర్ట‌ ప్ర‌భుత్వాలు నియ‌మించిన మంత్రులు- స‌భ్యులు 279 ఎ(1) అధిక‌ర‌ణం ప్రకారం, దేశంలో జి ఎస్ టి అమ‌లు విధివిధానాలు, జి ఎస్ టికి మిన‌హాయింపులు, న‌మూనా జి ఎస్ టి చ‌ట్టాలు, స‌ర‌ఫ‌రాల‌కు సంబంధించిన నియ‌మావ‌ళి, గ‌రిష్ఠ ప‌రిమితులు, జి ఎస్ టి రేటు, ప‌రిమితుల‌తో కూడిన క్షేత్ర‌ స్థాయి రేట్లు, ప్ర‌కృతి వైప‌రీత్యాలు/క‌ల్లోలాలు ఏర్ప‌డిన సంద‌ర్భాల్లో అద‌న‌పు వ‌న‌రుల స‌మీక‌ర‌ణ‌కు అమ‌లుప‌ర‌చాల్సిన ప్ర‌త్యేక రేట్లు, కొన్ని రాష్ట్రాల‌కు అందించే ప్ర‌త్యేక ఏర్పాట్లు వంటి అంశాల‌న్నింటిలోను జి ఎస్ టి కౌన్సిల్ మార్గ‌నిర్దేశం చేస్తుంది.
స్వాతంత్య్ర యోధుడు శ్రీ ప్రహ్లాద్ జీ పటేల్ 115వ జయంతి కి ప్రధాన మంత్రి ఇచ్చిన సందేశం  కార్యక్రమం  మరియు గుజరాత్ లోని బేచరాజీ లో జరిగిన ప్రహ్లాద్ జీ పటేల్ గారి జీవితచరిత్ర గ్రంథం ఆవిష్కరణ

గుజరాత్ లోని బేచరాజీ లో జరిగిన శ్రీ ప్రహ్లాద్ జీ పటేల్ యొక్క 115వ జయంతి మరియు ఆయన (ప్రహ్లాద్ జీ పటేల్ గారి) జీవితచరిత్ర గ్రంథావిష్కరణ సందర్భం లో ఏర్పాటైన కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ ఈ రోజు న ఒక వీడియో సందేశం మాధ్యమం ద్వారా ప్రసంగించారు. ఈ సందర్భం లో పాలుపంచుకొన్న వారి లో గుజరాత్ ముఖ్యమంత్రి శ్రీ భూపేంద్ర భాయి పటేల్ కూడా ఉన్నారు. ప్రధాన మంత్రి బేచరాజీ యొక్క గౌరవశాలి భూమి మీద శ్రద్ధాంజలి ని ఘటించారు. అంతేకాక స్వాతంత్య్ర యోధుడు, సామాజిక కార్యకర్త శ్రీ ప్రహ్లాద్ జీ పటేల్ కు నమస్కరించారు. సమాజ సేవ లో శ్రీ ప్రహ్లాద్ జీ పటేల్ గారి ఔదార్యం మరియు ఆయన చేసిన త్యాగం గురించి ప్రధాన మంత్రి ప్రస్తావించారు. ఈ స్వాతంత్య్ర సమర మహా యోధుడు మహాత్మ గాంధీ ఆహ్వానించిన మీదట స్వాతంత్య్ర సంగ్రామం లో పాలుపంచుకోగా, ఆయన ను బందీ గా పట్టుకొని సాబర్ మతీ లో, యరవాడ లో జైలు శిక్ష విధించడమైంది. శ్రీ ప్రహ్లాద్ జీ పటేల్ లో ‘దేశాని కే ప్రథమ తాంబూలం’ అనేటటువంటి భావన ను పట్టి చూపిన ఒక ఘటన ను గురించి ప్రధాన మంత్రి వివరించారు. జైలు లో ఉన్న కాలం లో శ్రీ ప్రహ్లాద్ పటేల్ యొక్క తండ్రిగారు చనిపోయారు; అయినా తండ్రి అంతిమ సంస్కారాలను పూర్తి చేయడానికి అనుమతి ని ఇవ్వడం కోసం వలసవాద పాలకులు పెట్టిన క్షమాపణ సంబంధి షరతుల ను శ్రీ ప్రహ్లాద్ పటేల్ స్వీకరించలేదు. గుప్తం గా ఉండి స్వాతంత్ర్యం కోసం పోరాటం జరుపుతూ ఉండినటువంటి అనేక మంది స్వాతంత్య్ర యోధుల కు కూడాను ఆయన సమర్ధన లభించింది. స్వాతంత్య్రం అనంతర కాలం లో సంస్థానాల ను విలీనం చేయడం లో సర్ దార్ పటేల్ గారి కి సాయపడడం లో శ్రీ ప్రహలాద్ జీ పటేల్ పోషించిన పాత్ర ను కూడా ప్రధాన మంత్రి నొక్కి చెప్పారు. అటువంటి అనేక మహా స్వాతంత్య్ర సేనానుల ను గురించి చరిత్ర పుస్తకాల లో ఎక్కడా ఏ ప్రస్తావన లేకపోవడం పట్ల ప్రధాన మంత్రి విచారాన్ని వ్యక్తం చేశారు. శ్రీ శ్రీ ప్రహ్లాద్ జీ పటేల్ యొక్క సతీమణి కాశీ బా గారి కి కూడాను ప్రధాన మంత్రి శ్రద్ధాంజలి ని అర్పించారు. మహనీయుల జీవనం మరియు కార్యశైలి ని అక్షరబద్దం చేయడం చాలా ముఖ్యమైనటువంటిది. ఎందుకు అంటే అది యువతరం లో ప్రేరణ ను రగిలిస్తుంది అని ప్రధాన మంత్రి అన్నారు. స్వాతంత్య్ర యోధుల కు సంబంధించిన తెలియని పార్శ్వాల ను గురించి పరిశోధన జరిపి, వాటి ని ప్రచురించవలసిందంటూ విశ్వవిద్యాలయాలు అన్నిటికీ ప్రధాన మంత్రి విజ్ఞప్తి చేశారు. మనం శ్రీ ప్రహ్లాద్ జీ పటేల్ వంటి స్వాతంత్య్ర యోధుల ను ‘న్యూ ఇండియా’ ను నిర్మించేందుకు శ్రమించిన వారు గా గుర్తు పెట్టుకోవాలి అని ప్రధాన మంత్రి అన్నారు.
ఫ్రాన్స్ అధ్యక్షుడు గా శ్రీ ఇమేన్యుయెల్ మేక్రోన్ తిరిగి ఎన్నికైనందుకుఅభినందన లు తెలిపిన ప్రధాన మంత్రి

ఫ్రాన్స్ అధ్యక్షుని గా శ్రీ ఇమేన్యుయెల్ మేక్రోన్ మళ్ళీ ఎన్నికైనందుకు గాను ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘ఫ్రాన్స్ అధ్యక్ష పదవి కి తిరిగి ఎన్నికైన నా మిత్రుడు శ్రీ @EmmanuelMacron కు ఇవే అభినందన లు. భారతదేశం-ఫ్రాన్స్ వ్యూహాత్మక భాగస్వామ్యాన్ని గాఢతరం గా మలచడం కోసం కలసి కృషి చేయడాన్ని కొనసాగించాలని నేను ఆశపడుతున్నాను.’’ అని పేర్కొన్నారు.
రవాండా, యుగాండా, ఇంకా ద‌క్షిణ ఆఫ్రికా ల‌ను 2018, జులై 23-27 వ తేదీల‌ మధ్య కాలంలో ఆధికారికంగా ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ నెల 23వ, 24వ తేదీల‌లో రిపబ్లిక్ ఆఫ్ ర‌వాండా లో, ఈ నెల 24వ, 25వ తేదీల‌లో రిప‌బ్లిక్ ఆఫ్ యుగాండా లో మ‌రియు ఈ నెల 25వ తేదీ మొదలుకొని 27వ తేదీ వ‌ర‌కు రిప‌బ్లిక్ ఆఫ్ సౌత్ ఆఫ్రికా లో ఆధికారిక ప‌ర్య‌ట‌నలను చేప‌ట్ట‌నున్నారు. భార‌త‌దేశ ప్ర‌ధాన మంత్రి ఒక‌రు ర‌వాండా లో జ‌ర‌ప‌నున్న ఒక‌టో ప‌ర్య‌ట‌న ఇది. అలాగే, యుగాండా లో మ‌న ప్ర‌ధాన మంత్రి పర్యటించ‌డం 20 కి పైగా సంవ‌త్స‌రాల కాలంలో ఇదే తొలి సారి. బిఆర్ఐసిఎస్ శిఖ‌ర స‌మ్మేళ‌నం సంద‌ర్భంగా ఆయ‌న ద‌క్షిణాఫ్రికా పర్యటన చోటు చేసుకొంటోంది. ర‌వాండా మ‌రియు యుగాండా లో ప్ర‌ధాన మంత్రి పాలుపంచుకొనే ఆధికారిక కార్య‌క్ర‌మాల‌లో ఆయా దేశాల అధ్య‌క్షుల‌ తో జ‌రిపే ద్వైపాక్షిక స‌మావేశాలు, ప్ర‌తినిధివ‌ర్గ స్థాయి చ‌ర్చ‌ల‌ తో పాటు వ్యాపార సముదాయం ఇంకా అక్క‌డ నివసిస్తున్న భార‌తీయ సముదాయాలతో స‌మావేశం కూడా ఒక భాగంగా ఉండ‌నున్నాయి. ప్ర‌ధాన మంత్రి ర‌వాండా లో జెన్ సైడ్ మెమోరియ‌ల్ ను సంద‌ర్శిస్తారు. అంతేకాక అధ్య‌క్షులు శ్రీ పాల్ క‌గామే స్వయంగా చొరవ తీసుకొని ప్రవేశపెట్టినటువంటి జాతీయ సామాజిక ప‌రిర‌క్ష‌ణ ప‌థ‌కం ‘‘గిరింకా’’ (ఒక్కొక్క కుటుంబానికి ఒక గోవు)కు సంబంధించిన ఒక కార్య‌క్ర‌మం లో కూడా ప్రధాన మంత్రి పాలుపంచుకొంటారు. ప్ర‌ధాన మంత్రి యుగాండా లో యుగాండా పార్ల‌మెంటును ఉద్దేశించి కీల‌కోప‌న్యాసం చేయనున్నారు. యుగాండా పార్ల‌మెంటు ను ఉద్దేశించి భార‌త‌దేశ ప్ర‌ధాన మంత్రి ప్రసంగించనుండడం ఇదే ప్ర‌థ‌మం కానుంది. ద‌క్షిణ ఆఫ్రికా లో ప్ర‌ధాన మంత్రి ద‌క్షిణ ఆఫ్రికా అధ్య‌క్షుల వారి తో ద్వైపాక్షిక స‌మావేశంలో పాలుపంచుకొంటారు. అలాగే, బిఆర్ఐసిఎస్ (బ్రిక్స్) శిఖ‌ర స‌మ్మేళ‌నం లోను, బ్రిక్స్ కు సంబంధించినటువంటి ఇత‌ర స‌మావేశాల‌లోను ఆయ‌న పాల్గొంటారు. బ్రిక్స్ స‌మావేశాల‌లో పాల్గొనే దేశాల‌ నేతలతో ముఖాముఖి స‌మావేశాల ప్రణాళిక కూడా సిద్ధమైంది. ఆఫ్రికా తో భార‌త‌దేశం స‌న్నిహిత‌మైన‌, ఆదరపూర్వకమైన మ‌రియు స్నేహశీల మైన సంబంధాల‌ను కొన‌సాగిస్తోంది. ఈ సంబంధాలు పెద్ద సంఖ్య లో ఉన్న భార‌త ప్ర‌వాసీ స‌ముదాయం యొక్క బలమైన అభివృద్ధి కారక భాగ‌స్వామ్యం తో మ‌రింత ప‌టిష్ట‌ంగా మారుతున్నాయి. ర‌క్ష‌ణ‌, వ్యాపారం, సంస్కృతి, వ్య‌వ‌సాయం, ఇంకా పాడి సంబంధ స‌హ‌కారం వంటి రంగాలలో అనేక ఒప్పందాలపైన మరియు ఎమ్ఒయు ల‌పైన ఈ ప‌ర్య‌ట‌న కాలంలో సంత‌కాలు జ‌రుగ‌నున్నాయి. గ‌త కొన్ని సంవ‌త్స‌రాలుగా ఆఫ్రికా దేశాల‌తో వేరు వేరు రంగాల‌లో మ‌న అనుబంధం చెప్పుకోద‌గ్గ స్థాయిలో ముమ్మ‌రం అయింది. గ‌త నాలుగు సంవ‌త్స‌రాల కాలంలో ఆఫ్రికా కు దాదాపుగా 23 సార్లు రాష్ట్రప‌తి, ఉప‌ రాష్ట్రప‌తి మ‌రియు ప్ర‌ధాన మంత్రి స్థాయి పర్యటనలు చోటుచేసుకొన్నాయి. భార‌త‌దేశ విదేశాంగ విధానంలో ఆఫ్రికా కు అగ్ర‌తాంబూలం ఇవ్వ‌డ‌మైంది. ఆఫ్రికా ఖండం తో మ‌న సంబంధాల‌ను ర‌వాండా, యుగాండా, ఇంకా ద‌క్షిణ ఆఫ్రికా ల‌లో ప్ర‌ధాన మంత్రి ప‌ర్య‌ట‌న మ‌రింత బ‌లోపేతం చేయ‌గలుగుతుంది.
ప‌బ్లిక్ సెక్ట‌ర్ లోని ఫార్మాస్యూటిక‌ల్ కంపెనీ ల విషయం లో 2016 డిసెంబర్ 28వ తేదీ నాడు మంత్రివర్గం తీసుకొన్న నిర్ణ‌యం- అందు లో కోరినటువంటి మార్పు మేరకు, అమలు కై ఆమోదం తెలిపిన మంత్రివ‌ర్గం

ఈ క్రింద ప్ర‌స్తావించిన నిర్ణ‌యాల‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది: (i) పిఎస్‌యు ల భూమి ని ప్ర‌భుత్వ ఏజెన్సీల‌ కు విక్ర‌యించ‌డాని కి సంబంధించి 2016వ సంవత్సరం డిసెంబర్ 28వ తేదీ నాడు తీసుకొన్న మునుప‌టి నిర్ణ‌యం లో మార్పు చేయ‌డం మ‌రియు దాని కి బ‌దులు గా భూమి ని 2018వ సంవత్సరం జూన్ 14వ తేదీ నాటి స‌వ‌రించిన డిపిఇ యొక్క మార్గ‌ద‌ర్శ‌క సూత్రాల కు అనుగుణం గా భూవిక్ర‌యాన్ని అనుమ‌తించ‌డం; మ‌రియు (ii) ఈ దిగువన పేర్కొన్న వివ‌రాల మేర‌కు ఉద్యోగుల అప్పుల ను (చెల్లింపు జ‌ర‌గ‌ని జీతం – రూ.158.35 కోట్లు + విఆర్ఎస్ రూ.172.00 కోట్లు) తీర్చ‌డం కోసం రూ.330.35 కోట్ల మేర బ‌డ్జెట‌రీ స‌పోర్టు ను రుణం రూపం లో అంద‌జేయ‌డం: ఎ. ఐడిపిఎల్ కు – రూ. 6.50 కోట్లు. బి. ఆర్‌డిపిఎల్ కు – రూ. 43.70 కోట్లు. సి. హెచ్ఎఎల్‌ కు – రూ. 280.15 కోట్లు. (iii) ప్ర‌భుత్వ రంగ సంస్థ‌ లు నాలుగింటి మూసివేత/ వ్యూహాత్మ‌క విక్ర‌యం కు సంబంధించిన ఆస్తుల అమ్మ‌కం తో పాటు చెల్లించ‌వ‌ల‌సి ఉన్న‌టువంటి అప్పుల‌ ను తీర్చ‌డం తో స‌హా అన్ని నిర్ణ‌యాల‌ ను తీసుకోవ‌డం కోసం ఒక మంత్రుల సంఘాన్ని ఏర్పాటు చేయ‌డం. ప్ర‌ధాన ప్ర‌భావం: హిందుస్తాన్ యాంటిబయొటిక్స్ లిమిటెడ్ (హెచ్ఎఎల్), రాజస్తాన్ డ్రగ్స్ ఎండ్ ఫార్మాస్యూటికల్స్ లిమిటెడ్ (ఆర్‌డిపిఎల్‌), ఇంకా ఇండియన్ డ్రగ్స్ ఎండ్ ఫార్మాస్యూటికల్స్ లిమిటెడ్ (ఐడిపిఎల్) ఉద్యోగుల విఆర్ఎస్ కు మ‌ద్ద‌తు ను అందించ‌డం తో పాటు వారి కి చెల్లింపు జ‌ర‌గ‌న‌టువంటి జీతాల‌ను చెల్లించడం లో 330.35 కోట్ల రూపాయ‌ల బ‌డ్జెట‌రీ స‌పోర్టు ల‌భించ‌నుండ‌టం స‌హాయ‌కారి కానుంది. ఈ యొక్క పిఎస్‌యు ల లోని వేయి మంది కి పైగా ఉద్యోగుల ఇక్క‌ట్టుల‌ ను తీర్చేందుకు ఈ నిర్ణ‌యం దోహ‌దం చేస్తుంది. ఆర్‌డిపిఎల్ ను, ఐడిపిఎల్ ను మూసివేయాల‌ని, బిసిపిఎల్ లో మ‌రియు హెచ్ఎఎల్ లో వ్యూహాత్మ‌క విక్ర‌యాలు జ‌ర‌పాల‌ని 2016వ సంవ‌త్స‌రం డిసెంబ‌ర్ 28వ తేదీ నాడు మంత్రివ‌ర్గం తీసుకొన్న నిర్ణ‌యాన్ని అమ‌లు ప‌ర‌చే ప్ర‌క్రియ ను శీఘ్ర‌త‌రం చేసేందుకు గాను మంత్రుల సంఘాన్ని ఒక‌దాని ని ఏర్పాటు చేయ‌డం జ‌రుగుతుంది.
“మై న‌హీ హ‌మ్” పోర్టల్‌ ఇంకా యాప్ ప్రారంభ సంద‌ర్భం గా ఐటి మ‌రియు ఇలెక్ట్రానిక్ మాన్యుఫాక్చ‌రింగ్ ప్రొఫెష‌న్స్ తో సంభాషించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018 వ సంవ‌త్స‌రం అక్టోబ‌ర్ 24 వ తేదీ నాడు “మై న‌హీ హ‌మ్” పోర్టల్, ఇంకా యాప్ ప్రారంభం కానున్న సంద‌ర్భంగా దేశం న‌లు మూల‌లా ఉన్న ఐటి వృత్తి నిపుణుల తోను, ఇలెక్ట్రానిక్ మాన్యుఫాక్చ‌రింగ్ వృత్తి నిపుణుల తోను సంభాషించ‌నున్నారు. “Self4Society” ఇతివృత్తం ప్రాతిప‌దిక‌ గా ప‌ని చేసే ఈ పోర్ట‌ల్ ఐటి వృత్తి నిపుణుల కు మ‌రియు సంస్థ ల‌కు సామాజిక అంశాల దిశ గా ఉమ్మ‌డి కృషి చేసేందుకు, అలాగే స‌మాజానికి సేవ చేసేందుకు కూడా ఒక వేదిక ను స‌మ‌కూర్చ‌నుంది. త‌త్ఫ‌లితంగా ప్ర‌త్యేకించి సాంకేతిక విజ్ఞానం తాలూకు ప్ర‌యోజ‌నాల ను వినియోగించుకొంటూ స‌మాజం లో దుర్భ‌ల వ‌ర్గాల కు సేవ చేసేందుకు మ‌రింత ఎక్కువ స‌మ‌న్వ‌యాన్ని ఇది అందించ‌గ‌ల‌ద‌ని ఆశిస్తున్నారు. అంతేకాకుండా, సమాజ హితం కోసం ప‌ని చేయాల‌ని త‌పిస్తున్న వ్య‌క్తులు మ‌రింత మంది ఈ ప‌ని లో పాలుపంచుకొనేందుకు కూడా ఇది అవ‌కాశాన్ని క‌ల్పిస్తుంద‌ని భావిస్తున్నారు. ప‌రిశ్ర‌మ‌ కు చెందిన కీల‌క‌మైన నేత‌ల తో ప్ర‌ధాన మంత్రి సమావేశం కానున్నారు. ఆయ‌న ఐటి వృత్తి నిపుణులు, ఐటి ఉద్యోగుల తో పాటు, ఇలెక్ట్రానిక్ మాన్యుఫాక్చరింగ్ సంస్థ‌ ల ప్ర‌తినిధుల తో కూడిన స‌మూహాన్ని ఉద్దేశించి ప్ర‌సంగిస్తారు. ఆయ‌న స‌భికుల ను ఉద్దేశించి ఒక స‌మావేశ మందిరం లో మాట్లాడే త‌ర‌హా లో సంభాషించనున్నారు. భార‌త‌దేశ వ్యాప్తంగా దాదాపు వంద ప్ర‌దేశాల నుండి ఐటి వృత్తి నిపుణుల‌తో పాటు ఇలెక్ట్రానిక్ మాన్యుఫాక్చ‌రింగ్ సంబంధిత వృత్తి నిపుణులు వీడియో కాన్ఫ‌రెన్స్ మాధ్య‌మం ద్వారా ఈ కార్య‌క్ర‌మం లో పాలుపంచుకొనే అవ‌కాశం ఉంది.
అరింద‌మ్ సేన్ గుప్తా మృతికి ప్ర‌ధాన మంత్రి సంతాపం

శ్రీ అరింద‌మ్ సేన్ గుప్తా మృతికి ప్ర‌ధాన మంత్రి శ్రీ న‌రేంద్ర మోదీ సంతాపం వ్య‌క్తం చేశారు. “శ్రీ అరింద‌మ్ సేన్ గుప్తా ప్ర‌వీణుడైన‌ సంపాద‌కుడు, ఆయ‌న‌ను ఎంతో మంది అభిమానించే వారు. ప‌త్రికార‌చ‌న ద్వారా అనేకుల జీవితాల‌ను శ్రీ గుప్తా ప్ర‌భావితం చేశారు. ఆయ‌న మ‌న మ‌ధ్య లేక‌పోవ‌డం నాకెంతో ఆవేద‌న క‌లిగిస్తోంది. ఆయ‌న ఆత్మ‌కు శాంతి ల‌భించుగాక” అని ప్ర‌ధాన మంత్రి త‌న సంతాప సందేశంలో పేర్కొన్నారు.